Diari Oficial de la Generalitat Valenciana


Sumari del DOGV 9496, del 23-12-2022 (2022/12433)

RESOLUCIÓ de 22 de desembre de 2022, de la Vicepresidència i Conselleria d'Igualtat i Polítiques Inclusives, per la qual es deroga la Resolució de 30 de març de 2022, de la Vicepresidència i Conselleria d'Igualtat i Polítiques Inclusives, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12818


Data del document
:   22-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació
    * equipament social

RESOLUCIÓ de 22 de desembre de 2022, de la Vicepresidència i Conselleria d'Igualtat i Polítiques Inclusives, per la qual es deroga la Resolució de 30 de març de 2022, de la Vicepresidència i Conselleria d'Igualtat i Polítiques Inclusives, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19. [2022/12077]  
  
Antecedents de fet  
1. La COVID-19, per la seua facilitat de contagi i ràpida extensió, va generar un greu problema de salut pública global que va tindre com a conseqüència l'adopció de mesures sanitàries i de limitació de la lliure circulació sense precedents, a fi de protegir la població, sobretot els col·lectius més vulnerables.  
2. Davant l'evolució de la crisi sanitària, i amb l'objectiu de recuperar gradualment la vida quotidiana i l'activitat econòmica, el Consell de Ministres va aprovar el 28 d'abril el Pla per a la transició a una nova normalitat.  
3. En el context del pla de transició aprovat pel Consell de Ministres, la Vicepresidència i Conselleria d'Igualtat i Polítiques Inclusives ja va preveure en la Resolució de 29 de maig de 2020, de la Vicepresidència i Conselleria d'Igualtat i Polítiques Inclusives, per la qual s'estableix el Pla de transició en la nova normalitat, en el context de crisi sanitària ocasionada per la COVID-19, l'adaptació progressiva dels serveis de la seua competència.  
Aquesta resolució ha anat adaptant-se a l'evolució de la pandèmia, al procés de vacunació i als canvis normatius.  
4. El 27 de desembre de 2020 es va iniciar el procés de vacunació en els centres residencials de la Comunitat Valenciana.  
5. Des que finalitzara el procés de vacunació completa en residències de persones majors, l'índex de letalitat s'ha reduït de manera progressiva i exponencial.  
6. El 21 de setembre de 2021 s'inicia el procés d'inoculació de la primera dosi de record en centres residencials.  
7. El 30 de març de 2022 es publica una resolució de la Vicepresidència i Conselleria d'Igualtat i Polítiques Inclusives, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.  
8. El 26 de setembre de 2022 s'inicia el procés d'inoculació de la segona dosi de record en centres residencials.  
9. L'Estratègia de vigilància i control contra la COVID-19 després de la fase aguda de la pandèmia, revisada a data de 8 de novembre de 2022, indica que «En l'actualitat, més del 92 % de la població espanyola major de 12 anys es troba vacunada amb pauta completa. L'evidència actual indica que les diferents vacunes contra la COVID-19 tenen una efectivitat molt alta per a reduir les formes moderades i greus de la malaltia, així com la letalitat». I segueix «Amb l'augment de la cobertura de vacunació i la immunitat generada a partir d'infeccions naturals, es considera que la majoria de la població està protegida contra la COVID-19 greu».  
Tanmateix, també assenyala que «No obstant això, encara hi haurà sectors de la població que continuaran sent vulnerables i podran desenvolupar quadres greus, com les persones d'edat avançada, les persones amb malalties subjacents greus i els immunocompromesos que no hagen desenvolupat una immunitat suficient contra el SARS-CoV-2. Els esforços han de centrar-se en la protecció d'aquestes persones amb intervencions tant farmacològiques (dosis de reforç de vacuna, si és necessari, i accés primerenc a tractaments antivirals) com no farmacològiques. Les dades de vigilància de bona qualitat a la Comunitat també permetrien la implementació específica de mesures preventives en àmbits i grups vulnerables».  
«La indicació d'aïllaments en aquesta fase es limita, per tant, a entorns molt concrets, en els quals les pràctiques de prevenció i control són clau per a mitigar els efectes de la COVID-19 en termes de morbiditat, mortalitat i càrrega d'atenció sanitària. De la mateixa manera, en aquesta fase de transició, no es proposen quarantenes en els contactes i es dirigeixen les actuacions cap a la recomanació de mesures preventives que, una vegada més, servisquen per a protegir específicament la població més vulnerable».  
Per tant, aquesta estratègia aposta per mantindre controlada la transmissibilitat des de la major normalitat possible.  
10. En definitiva, resulta convenient normalitzar la vida de les persones usuàries de centres de majors i assemblar-la a la de les persones majors que viuen a les seues cases, combinant la normativa vigent per a la població general amb les especificitats que recullen les autoritats sanitàries per als centres en els quals s'atén persones vulnerables.  
  
Fonaments de dret  
1. La situació d'emergència de salut pública ocasionada per la COVID-19 va ser declarada pandèmia internacional per l'Organització Mundial de la Salut l'11 de març de 2020.  
2. El Consell de Ministres va aprovar el dimarts 28 d'abril de 2020 el Pla per a la transició cap a una nova normalitat.  
3. El 13 de juny es va aprovar el Decret 8/2020 del president de la Generalitat, de regulació i flexibilització de determinades restriccions en l'àmbit de la Comunitat Valenciana en aplicació de la fase 3 del Pla estatal per a la transició cap a una nova normalitat.  
4. El Consell, a través de l'Acord de 19 de juny de 2020, sobre mesures de prevenció, va adoptar les mesures necessàries per a fer front, després de l'alçament de l'estat d'alarma, a les necessitats derivades de la crisi sanitària, amb l'objectiu d'assegurar que les activitats en què poguera produir-se un major risc de transmissió de la malaltia es desenvoluparan en condicions que permeteren controlar aquest risc.  
  
5. La Conselleria de Sanitat Universal i Salut Pública, com a autoritat sanitària competent en l'àmbit de la Comunitat Valenciana, va adoptar les mesures oportunes per al control d'aquesta malaltia a través de la Resolució de 20 de juny de 2020, de la Conselleria de Sanitat Universal i Salut Pública, d'adopció de mesures relatives a centres de serveis socials de caràcter residencial davant la situació sanitària ocasionada per la COVID-19, en l'àmbit de la Comunitat Valenciana, resolució que, entre altres coses, va ratificar la instrucció de la Conselleria de Sanitat Universal i Salut Pública, per la qual es va crear en cada departament de salut una comissió de control de centres residencials per a la vigilància i el seguiment respecte a l'aparició de casos de COVID-19 en els centres de serveis socials de caràcter residencial.  
  
6. La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, recull en l'article 5.3: «El sistema públic valencià de serveis socials té caràcter de servei públic essencial perquè es deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania segons el que disposa l'article 128.2 de la Constitució Espanyola.» Així mateix, en l'article 2 estableix que «s'aplicaran a les entitats privades de serveis socials no integrades en el Sistema Públic Valencià de Serveis Socials les disposicions d'aquesta llei que regulen: a) Els drets i deures de les persones usuàries i professionals», i un d'aquests drets recollit en l'article 10.1 del mateix marc legal és el de «Rebre atenció en un entorn que garantisca la privacitat i la confidencialitat, a fi de preservar la seua intimitat personal, la seua dignitat i el respecte dels seus drets i llibertats fonamentals».  
  
7. En relació amb les persones majors, des de la Vicepresidència i Conselleria d'Igualtat i Polítiques Inclusives, es va adoptar la Resolució de 29 de maig de 2020, de la Vicepresidència i Conselleria d'Igualtat i Polítiques Inclusives, per la qual s'estableix el Pla de transició a la nova normalitat, en el context de crisi sanitària ocasionada per la COVID-19, de les residències de persones majors dependents, els centres de dia, els habitatges tutelats i els CEAM/CIM, que estableix la quotidianitat que en cada fase han de tindre els diferents recursos destinats a les persones majors quant a higiene, visites, prevenció i protecció de persones usuàries i treballadores, entre altres mesures.  
Aquesta resolució va ser modificada per la Resolució d'11 agost que, al seu torn, va ser modificada per Resolució de 17 d'agost per a adaptar-la a l'Acord de 14 d'agost de 2020, del Consell Interterritorial del Sistema Nacional de Salut, sobre la declaració d'actuacions coordinades en salut pública per a respondre davant la situació especial risc derivada de l'increment de casos positius per COVID-19.  
8. El 22 d'octubre de 2020, el Consell Interterritorial del Sistema Nacional de Salut va acordar el document d'actuacions de resposta coordinada per al control de la transmissió de la COVID-19.  
9. Des de la Vicepresidència i Conselleria d'Igualtat i Polítiques Inclusives, es va adoptar la Resolució de 9 de gener de 2021, per la qual s'estableix el Pla de transició a la nova normalitat, en el context de crisi sanitària ocasionada per la COVID-19, de les residències de persones majors dependents, els centres de dia, els habitatges tutelats i els CEAM/CIM i assimilats.  
10. És aplicable la Llei 2/2021, de 29 de març, de mesures urgents de prevenció, contenció i coordinació per fer front a la crisi sanitària ocasionada per la COVID-19, aplicable en tot el territori nacional, que estableix aquestes mesures mentre no siga declarada oficialment la finalització de la situació de crisi sanitària. Aquesta normativa indica que correspon a les administracions competents assegurar les normes de prevenció, d'higiene, d'aforament, organitzatives i totes aquelles necessàries per a previndre els riscos de contagi i d'aglomeracions, tant en espais tancats com en la via pública a l'aire lliure, i el seu compliment per les persones i entitats titulars d'establiments comercials, d'allotjaments, d'hostaleria, restauració, d'equipaments culturals, activitats recreatives, instal·lacions esportives i d'altres equipaments, locals, centres i llocs d'altres sectors, així com la seua observança per les entitats organitzadores d'activitats i esdeveniments.  
  
11. Des de la Vicepresidència i Conselleria d'Igualtat i Polítiques Inclusives, es va adoptar la Resolució de 8 d'abril de 2021, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.  
12. El 2 de juny de 2021, el Consell Interterritorial del Sistema Nacional de Salut va acordar el document d'actuacions de resposta coordinada per al control de la transmissió de la COVID-19, la resolució de la qual va ser publicada en el BOE de 5 de juny de 2021.  
13. Des de la Vicepresidència i Conselleria d'Igualtat i Polítiques Inclusives es va adoptar la Resolució de 14 de setembre de 2021, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.  
14. El 29 de novembre de 2021, el Consell Interterritorial del Sistema Nacional de Salut va acordar el document Indicadors per a la valoració de risc i nivells d'alerta de transmissió de la COVID-19».  
15. És aplicable el Reial Decret llei 30/2021, de 23 de desembre, pel qual s'adopten mesures urgents de prevenció i contenció per fer front a la crisi sanitària ocasionada per la COVID-19.  
16. La Ponència d'Alertes i Plans de Preparació i Resposta i la Comissió de Salut Pública del Ministeri de Sanitat van aprovar el document tècnic «Adaptació de les mesures en residències de majors i altres centres de serveis socials de caràcter residencial en un context d'alta transmissió comunitària», de data 20 de gener de 2022.  
  
17. La Ponència d'Alertes i Plans de Preparació i Resposta i la Comissió de Salut Pública del Consell Interterritorial del Sistema Nacional de Salut van aprovar l'Estratègia de vigilància i control contra la COVID-19 després de la fase aguda de la pandèmia, el 23 de març de 2022.  
18. És aplicable la Resolució de 24 de març de 2022, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la COVID-19 que estableix, en relació amb els centres de persones majors i de persones amb diversitat funcional o problemes de salut mental, que caldrà ajustar-se al que es disposa en l'ordenació que realitze la Vicepresidència i Conselleria d'Igualtat i Polítiques Inclusives.  
19. Des de la Vicepresidència i Conselleria d'Igualtat i Polítiques Inclusives, es va adoptar la Resolució de 30 de març de 2022, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.  
És aplicable el Reial decret 286/2022, de 19 d'abril, pel qual es modifica l'obligatorietat de l'ús de màscares durant la situació de crisi sanitària ocasionada per la COVID-19.  
20. És aplicable la Resolució de 21 d'abril de 2022, de la consellera de Sanitat Universal i Salut Pública, per la qual es fa una nova redacció del resolc segon sobre l'ús de màscara de la Resolució de 24 de març de 2022.  
Considerant que resulta aplicable en les residències de persones majors dependents, els centres de dia, els habitatges tutelats i els CEAM/CIM la normativa que dicte la Conselleria de Sanitat Universal i Salut Pública en matèria de la crisi sanitària ocasionada per la COVID-19.  
Valorada l'actual situació, tenint en compte la necessitat d'adequar la normativa vigent d'acord amb la normalització de la vida de les persones usuàries de les residències de persones majors dependents, els centres de dia, els habitatges tutelats i els CEAM/CIM, resolc:  
  
  
Primer. Derogació  
Derogar la Resolució de 30 de març de 2022, de la Vicepresidència i Conselleria d'Igualtat i Polítiques Inclusives, per la qual s'estableix el Pla d'actuació en les residències de persones majors dependents, els centres de dia, els habitatges tutelats i els CEAM/CIM i centres assimilats de la Comunitat Valenciana, en el context de crisi sanitària ocasionada per la COVID-19.  
  
Segon. Eficàcia  
Aquesta resolució produirà efectes des del mateix dia de la seua publicació en el Diari Oficial de la Generalitat Valenciana.  
  
S'adverteix que la present resolució posa fi a la via administrativa i es podrà interposar un recurs contenciós administratiu en el termini de dos mesos, comptats des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 22 de desembre de 2022.- La vicepresidenta i consellera d'Igualtat i Polítiques Inclusives: Aitana Mas Mas.